Document ID: 32003R0833

Uredba Komisije (ES) št. 833/2003
z dne 14. maja 2003
o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], in zlasti členov 26(3) in 31(14) Uredbe,
ob upoštevanju naslednjega:
(1) Sklepa Sveta 2003/298/ES [3] in 2003/299/ES [4] o sklenitvi protokolov, ki prilagajajo trgovinske vidike Evropskih sporazumov o pridružitvi med Evropskimi skupnostmi in njihovimi državami članicami na eni strani ter Češko republiko oziroma Slovaško republiko na drugi strani, vključujeta določbe o koncesijah v obliki recipročnih tarifnih kvot glede ukinitve nadomestil Skupnosti za nekatere proizvode.
(2) Čim prej je treba skleniti posebne dogovore za izdajo dovoljenj za navedene države, da se prepreči motnje v trgovini s temi državami in da se jamči, da so zadevni proizvodi izvoženi brez nadomestil. Zaradi tega je treba določbe, ki se uporabljajo na podlagi člena 20b Uredbe Komisije (ES) št. 174/1999 [5], kakor je bila nazadnje spremenjena z Uredbo (ES) št. 754/2003 [6], in Uredbe Komisije (ES) št. 1369/2002 z dne 26. julija 2002 oodstopanju od člena 31(10) Uredbe Sveta (ES) št. 1255/1999 glede dokazila o prispetju v namembni kraj v primeru diferenciranega nadomestila in o podrobnih pravilih za uporabo najnižje stopnje izvoznega nadomestila za nekatere mlečne proizvode [7], razširiti tudi na Češko republiko in na Slovaško republiko.
(3) Uredbo (ES) št. 174/1999 je treba zato ustrezno spremeniti.
(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Priloga VIII k Uredbi (ES) št. 174/1999 se nadomesti s Prilogo k tej uredbi.
Člen 2
Ta uredba začne veljati na dan po objavi v Uradnem listu Evropskih skupnosti.
Uporabljati se začne 16. maja 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. maja 2003

Labels: 3
17